PREDSJEDNIČKI kandidat i jedan od troje favorita za ulazak u drugi krug Miroslav Škoro jučer je održao skup u centru Zagreba, na Cvjetnom trgu.

Škoro se na njemu nije obratio svojim biračima, nego je pretposljednjeg dana kampanje pjevao božićne pjesme. Istovremeno je, podsjetimo, predsjednica i kandidatkinja za novi mandat Kolinda Grabar-Kitarović svoj središnji izborni skup imala tek koji kilometar dalje, u zagrebačkoj Ciboni.

Mi smo zato razgovarali sa Škorinim fanovima, kojih se u Zagrebu skupilo dvjestotinjak, a još jučer smo objavili video s njihovim razmišljanjima o njihovom izbornom favoritu, o pomilovanju ratnog zločinca Tomislava Merčepa, koje je Škoro najavio, i o drugim izbornim aktualnostima. Jedan je od Škorinih simpatizera tada izjavio da je "Matiji Babiću mjesto pod zemljom".

No kako su se Škorini fanovi pokazali, najblaže rečeno, vrlo kreativni u svojim odgovorima, bilo bi šteta izostaviti i njihova razmišljanja koja nisu stala u jučerašnji video.

Ima tu svega, od slavljenja Merčepa i negiranja Jasenovca pa sve do masona, a pitali smo ih i za koga bi glasali da se kandidirao i Marko Perković Thompson, Škorin kum koji ga nije podržao u ovim izborima.

Tekst se nastavlja ispod oglasa

Pogledajte video.

Želite li momentalno primiti obavijest o svakom objavljenom članku vezanom za predsjedničke izbore instalirajte Index.me aplikaciju i pretplatite se besplatno na tag: predsjednički izbori

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.